టిసిఎస్‌లో 93.11శాతం మిస్త్రీ ఉద్వాసనకే మొగ్గు!
 
ముంబై, డిసెంబరు 14: టిసిఎస్‌డైరెక్టర్‌పదవి నుంచి సైరస్‌మిస్త్రీని తొలగించాలంటూ టాటా కన్సల్టెన్సీ సర్వీసెస్‌లోని 93.11శాతం మంది ఓటు చేసినట్లు తేలింది. 6.89శాతం మంది మాత్రమే వ్యతిరేకం గా ఓటువేసారు. మొత్తం ఈక్విటీ వాటాదారుల్లో 86.71శాతం మంది ఓటింగ్‌లో పాల్గొన్నట్లు టిసి ఎస్‌ ప్రకటించింది. టాటాసన్స్‌కు టిసిఎస్‌లో 73 శాతం వాటాలున్నాయి. జీవితబీమా సంస్థ ఓటింగ్‌లో పాల్గొనలేదు. మిస్త్రీ కార్యాలయం మాత్రం సైరస్‌ మిస్త్రీకి నైతిక విజయమని 20 శాతం మంది టిసిఎస్‌ వాటాదారులు మిస్త్రీ, ఆయ న పరిపాలనకు మద్దతు పలికారని ప్రకటించింది. అంటే 70శాతం నాన్‌ప్రమోటర్‌ వాటాదారులు సైరస్‌ మిస్త్రీకి మద్దతునిచ్చారని ప్రమోటర్‌ కార్యా చరణను తిరస్కరించారని మిస్త్రీ కార్యాలయం ప్రక టించింది. అంతకుముందు స్వతంత్ర డైరెక్టర్‌ అమన్‌ మెహతా అధ్యక్షతన జరిగిన సమావేశంలో కొందరు వాటాదారులు మిస్త్రీ తొలగింపునకు కార ణాలు తెలియజేయాలని పట్టుబట్టారు. టాటాసన్స్‌ డైరెక్టర్‌ ఇషాత్‌ హుస్సేన్‌ అధ్యక్షతనకాకుండా స్వతంత్ర డైరెక్టర్‌ అధ్యక్షతన జరిగింది. ఆత్మ ప్రబోధంతో ఓటువేయాలని మిస్త్రీ వాటాదారులకు లేఖలు రాసారు.
తాత్కాలిక ఛైర్మన్‌రతన్‌ టాటా, ఆర్‌కె కృష్ణకుమార్‌లు ముందువరుసలో ఉన్నారు. వాటాదారుల వ్యాఖ్యలనున మౌనంగా విన్నారు. అత్యంత భద్రతతో సమావేశంలోనికి రాగానే వాటా దారుల్లో అధికశాతం గౌరవపూర్వకంగా ఆయనకు లేచినిలుచుని స్వాగతం పలికారు. ప్రతి వాటా దారునికి ఎంట్రీపాస్‌ ఇచ్చారు కంపెనీ రికార్డులతో సరిపోలితేనే వారిని అనుమతించారు. మొత్తం సమావేశం వీడియోచిత్రీకరించారు. మొత్తం 38 మంది వాటాదారులు మాట్లాడితే వారిలో 34 మంది మిస్త్రీని తొలగించేందుకు మద్దతునిచ్చారు. ఈ అంశంలో టాటా ఇతర పారిశ్రామిక వేత్తలు ఆనంద్‌ మహీంద్ర, కుమార మంగళం బిర్లా, రాహుల్‌ బజాజ్‌ మధ్య వర్తిత్వం కోరితే మంచిదని సూచించారు. మిస్త్రీని తొలగించడం పట్ల తనకు సంతృప్తికరంగా లేదని తీర్మానానికి వ్యతిరేంకగా ఓటువేసానన్నారు. టిసిఎస్‌లో మొత్తం 197,04,27,941 మంది వాటాదారులున్నారు. వీరిలో ఓటువేసిన వారు 170,85,44,724 మం ది ఓటువేసారు. మిస్త్రీని తొలగించేందుకు 93.11 శాతం మంది ఓటువేస్తే తీర్మానానికి వ్యతిరేకంగా 6.89శాతం మంది ఓటు వేసినట్లు తేలింది.